O suyo fillo Carlos lo succede y esdevién emperador d'o Sacro Imperio en 1355, (Carlos IV d'o Sacro Imperio Román Chermanico). Con Carlos IV o Bohemia conoix a suya millor epoca, y Praga esdevién a capital de l'Imperio, y una d'as ciudatz més grans d'Europa. A bula d'Oro de 1356 lechisla o sistema d'elección de l'emperador. O territorio d'o Reino de Bohemia se fa més gran, con l'anexión de Lusacia baixa, (Lusacia alta ya perteneixeba a lo Reino de Bohemia dende 1329), os países de Cheb, (cabo ueste de Bohemia), y Znojmo (o sud de Bohemia). Silesia pasa a fer part d'o Reino de Bohemia a cambio de renunciar a la corona de Polonia.